
Розвязане Сенату і Сейму. 


Ззряджене Презыдента Річипосполитой. 


Во вторник, дня 13. т. м. около год. 2-ой 
по полудни дыректор бюра справ специяльных 
Презыдии Рады Министров майор М. Ленец- 
кый доручил маршалу Сейму плк. Валерию 
Славку и вицемаршалу Сенату д-ру Баран- 
скому слідуюче зарядженє Презыдента Річи- 
Посполитой: 

„От часу послідных выборов до законо- 
дательных Палат проявили ся в внутренном 
житю Польщи великы переміны, мали місце 
новы и важны инициятывы в отрасли стоячих 
перед населенєм задач, взросло в широкых ма- 
сах Народа зрозумленє потребы чини’йшого 
сотрудництва в діятельности для Державы. 

Прото я признал за порадне отновити 
склад тых Палат, штобы они могли в своей ді- 
ятельности дати полнійший выраз нуртуючих 
в населеню течень. 


= 


От новых Законодательных Палат буду 
ждати занятя положеня в справі выбератель- 
ной ордынации до Сейму и Сенату. 

В звязи с повысшим, на основі арт. 13. 
зак. 2. констытуцийного закона розвязую Сейм 
и Сенат с нынишным днем.“ 

Презыдент Річипосполитой 
(=) Игнатий Мосцицкый 


Варшава, 13. вересня 1938. 


В виду того зарядженя. Сейм и Сенат сут 
розвязаны. На основі 32 артыкулу Констыту- 
ции новы выборы заряджат Презыдент Річи- 
посполитой в 30-ох днях от розвязаня Сейму. 
а, голосоване отбыват ся не позднійше, як 60-го 
дня по зарядженю выборов. За пеполны 3 мі- 
сяцы будеме мати отже новых послов. 


Горячий час в Европі. 


Спраав ческа дальше непокоит политыков 
цілой Европы. Гитлер на конгресі в Норым- 
берзі жадат плебисцыта в Судетах и заявлят 
голосно, же всли судетскы німцы не могут са- 
ми найти права и помочи, то одно и друте до- 
станут с Німеччины. 

С дальшой части. промовы Гитлера выни- 
кат ясно, же Німеччина, в справі судетской 
не намірена ити на жадны уступкы и стоит 
твердо при своих жаданях, хоцбы через тото 
мало прийти до войны. 

Круты политычны инших держав призна- 
ют, же положене ест крытычне, не меньше 
однак вірят они, же справу даст ся полаго- 
дити угодово. За такым розумованєм промав- 
лят факт, же Німеччина, не зарызыкувє войну 
со всіма, а так представляла бы ся будуча 
война. 

3 справу ческу замішаны сут великы дер- 
жавы Европы, як Англия и Франция, кромі 
того Чехословакия має запевнену помоч Совіт- 
ской Росии. Англия выслала до Чехословакии 
своего делегата Ренсимена и под его натиском 


Чехословакия переслала новый проект пола- 
годженя судетской справы. 

Проект тот ест властиво проектом англиц- 
кым и за принятє того проекту отвічат Ан- 
глия. Прото тыж Англия промовила тым ра- 
зом выразно, же стане все по стороні Фран- 
ции и же находит ся она в тісном контакті с 
Амерыком. 

Англицка газета „Обсервер“ поміщат ста- 
тю знаного публицыста Гарвина, котрый пи- 
ше, же честь Англии вымагат приняти на сс- 
бе всякы послідствия, штобы никто не мог ска- 
зати, же выслане Ренсимена до Чехословакии 
было лем комедиом. 

Гарвин пише дальше, же всли Німеччина 
заатакуе Чехословакию, хоц будут возможно- 
сти полагодити справу угодово — пополнит 
найбольше со знаных в истории злочинов. Бу- 
де то также найбольша хыба, бо втотчас Евро- 
па мусит рішити, чи можна доптати по наро- 
дах в незнаный способ от часов Наполеона. 

Вс свободны сыстемы державны — пише 
дальше автор — сут загрожены. бели Англия 


Рок У. 


Пренумерата в краю: 
30 грошей місячно, 


80 РА квартально, 
1.50 > полрочно, 


3 вл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл.. 1° ето- 
роны 60 зл., */ч стороны 35 зл., 
Ча стор. 20 зл., Чав стор., 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 гр. При місячном и долшом 
оголошеню значна знижка. 

усунула бы ся тепер, найде ся она отособнена 
и стане ся найблизшом жертвом німецкого им- 
периялизма. Німеччина не може числити ани 
на одного союзника и як в войні світовой, так 
и тепер всі сприсягли ся против Берлинови. 

Инши англицкы газеты пишут приблизи- 
тельно так само. Всі они тодят ся на тото, же 
Німеччина не може заспокоити своего смаку 
на Судеты. 

При такой твердой постав! европейскых 
великых держав вест не до подуманя, штобы 
Німеччина хотіла выступити оружно против 
Чехам, а радше належит ся сподівати, же по- 
мимо крику и страху справа судетска буде по- 
лагоджена угодово. 


Переговоры японско-совітскы. Меже япон- 
скым амбасадором Шитемитсу и заступником 
комисара заграничных справ Потемкиным ве- 
дут ся переговоры в справі покликаня коми- 
сии, котра бы вытычила траницу совітско-ман- 
джурску коло Чанг-Ку-Фенг. «Переговоры то- 
ты розвивают ся добре и скоро будут успішно 
окончены. 


В Москеі згоріл дітячий театр. В централь- 
ном дітячом театрі по представленю выбухнул 
пожар. Огонь спостерегли около тодины 12 в 
ночи. Покаль сорганизовано спасательну ак- 
цию, пожар опановал цілый будынок. Горяч 
была так сильна, же сталевы шины гнули с; 
як дроты. Цілу ноч гашено огонь. Спалила ся 
сцена и саля. Остали лем муры и часть тар- 
дероб. Причин огня не выкрыто. 


Великый пожар совітскых лісов. От дол- 
шого часу палят ся на терытории Оовітов ве- . 
ликы пространства. лісов вздолж цілой естон- 
ской траницы. Дым уносит ся не лем над Е- 
стониом, але также над Финляндиом и через 
Швецию доохдит аж до границ Норвегии. Ко- 
раблі на морях, плывут поволи, бо дым, уно- 
сячий ся низко над водом, засланят горызонт, 
што грозит наіханєм на другый пароход. Па- 
нує пересвідченв, же совітскы власти © роз- 
мыслом подпалили лісы, в ціли очищеня при- 
граничного терену. Так зробили они в літі над 
заливом Финскым при устю рікы Люнги. На 
гыпаленой полосі мают повстати войсковы у- 
кріпленя. 


Стр. 2. 


Война на Далеком 


Событя в Еврош, звязаны со справом су- 
детскых н1мцов отвернули на якыйси час ціл- 
ковито увагу от того, што д’в ся на Далеком 
Всході. А там продолжат ся дальше завзята 
война меже Кытавм и Япониом. 

В боях тых японскы войска относят не- 
значны побіды, котры не мают однак рішитель- 
ного значеня на ход войны, Ту и там японскы 
войска идут наперед, в иншом місци цофают 
ся под контратаками кытайскых сил. 

Совіты правдоподобно также часово за- 
шмарили наміренє вмішати ся в войну на Да- 
леком Всход!, ограничаючи свою помоч до до- 
старчаня кытайскым войскам воєнного мате- 
риялу и самолетов. 

На таке их рішенє вплынули напевно со- 
бытя в Европі, котрыма Совіты интересуют ся 
сильно. Перед недавным часом газеты доно- 

сили о откликаню маршала Блюхера с Далеко- 
то Всходу и откомендерованя вто на полудне- 
во-западну часть Росии — на Украину. 

Сході. 


Факт тот доказывал бы также наглядно, 
же Оовіты міркуют, же на разі не грозит им 
нияка опасность со стороны Японии, а наобо- 
рот же маршал Блюхер може быти придатным 
на Украині, штобы в потребі оказати помоч 
Чехословакии. 

Овідчит о том и тот факт, же Литвинов в 
Женеві бесідовал с румунскым министром за- 
граничных справ о том, чи Румуния пропустит 
совітску армию через румунску терыторию. Ве- 
для тазетярскых відомостей, Румуния мала ся 
згодити на перелет совітскых самолетов понад 
румунску терыторию и на перевоз в закрытых 
вагонах вовнных материялов. 

Тоты вс! бесіды прикувают увагу каждого 
при событях, якы розгрывают ся в Европі и 
отрывают увагу от войны на Далеком Всході, 
где однак кров лів ся потоками и тде ніт ни- 
якых видов на тото, штобы война мала ся ско- 
ро скончити. 


ИНИНИ ни звони 


Мусова наука сельского господарства в ШКОЛ. 


Политычны и господарчи кругы звертают 
чим раз большу увагу на поднесенє сельского 
господарства. 

В часі рижных конференции высуват ся 
чим раз частійше жаданє, штобы впровадити 
в сельскых школах науку сельского господар- 
ства. Сторонникы введеня до сельскых школ 
наукы рольництва основуют своє жаданє тым, 
же на селі фундаментальным варстатом вст 
почва. 

От будовы той почвы и от степени вогко- 
сти зависит плодоносность грунту. Ани меха- 
нична управа, ани штучны и натуральны на- 
возы нич не поможут, если грунт не буде мати 
доброй будовы (структуры) и потребной до 
розвою рослин вогкости. Поправити грунт, або 
змелиоровати ето, то значит дати хлопу добрый 


варстат до роботы. 


Але у нас мало ваты привязує ся до ме- 
лиорации грунту. На 15 милионов гектаров 
землі (больше як половина пространства ЦіЛОЙ 
Польщи), котры у нас потребуют мелиорацки 
за послідных 50 літ, змелиоровано ледво 10 
процент. Зроблено так мало прото, бо селяне 
не розуміют ваты мелиораций грунту и трудно 
их до того нагварити. 

Справа тота рушит с мертвого місца аж 
втотчас, коли рольниче усвідомленє серед се- 
лян поднесе ся, а поднести може ся лем черев 
рольничи школы. Однак школ тых вст мало, 
наука в них выходит дорого и ніт мусу посы- 
лати дітей до рольничих школ. 

Таксамо мало користей дают рижны у- 
ряджаны курсы и то также прото, же сут они 
лем для тых, котры добровольно хотят ся на 

курс записати и никого не можна мусово на 
него втягнути. 

С того выходит, же поднести рольничу 
культуру на селі можна лем мусово, а таком 
мусовом науком вст наука в школі. 

Сторонникы введеня мусовой наукы роль- 
ництва в народных школах радят до высше 
сорганизованых сельскых школ приділити 
одного учителя агронома, котрый бы в поли, 
перезначеном на тоту ціль, учил практычно 
сельского господарства молодеж высших клясе. 


Против будовельных 
приписов на селі, 

В Министерств! Внутренных Справ робле- 
но стараня, штобы запроваджено таке право, 
же хаты и стодолы по селах можут будовати 
лем вышколены и управнены до того майстры. 
бели бы таке право появило ся, ограничило 
бы оно сильно будовляный рух на селах, бо 
неодного хлопа не стати бы было оплатити 
маистра.. 

Против тым стараням выступили рольни- 
чи организации и заявили в Мин. Справ Вн. 
же домагане ся такого права вст передвчасне 
и невозможне до переведеня. Будовляны робо- 
ты на селі сут по крайной мірі в 50 процен- 
тах роблены руками самых властителей, бо 
хлопа, котрый має до 5 гектаров грунту, а та-' 
кых в Польщі вст 60 процент, не стати на май- 
стра. 

Введене на села выквалификованых май- 
стров позбавило бы много сельскых госпо- 
дарств возможности выкористаня безплатной 
роботы при будові власных хат и обтяжило бы 
села додатковыма коштами оплачаня квали- 
фикованых майстров без жадных видов под- 
несеня уровня в забудові сел. 

Рольничи организации сут мніня, же 000- 
вязок брати выквалификованого майстра, на 
селі належит ограничити до хат поверховых, 
а при хатах звычайных сельскых и забудова- 
нях господарскых не повинно ся впроваджати 
ниякых ограничень без взгляду на тото, с я- 
кото материялу будує ся хату. 


М. А. Т ) 


Львова, котрый относил ся до интернованый с нетаєном 


ненавистю. 


| Мои вспомины с 1914 р. 


(Продолжене). 


Зима в 1914/15 р. была легка и уж в половині лютого было в Та- 
лергоф цілковито тепло. Было то правдиве счасте для интернованых, 
бо вместо гніздити ся по тісных и зловонных бараках люде выходили 
на двор и цілый день перебывали на свіжом воздус. Свіжий воздух 
и лучи весняного сонца. вплынули в немалой части до того, же тыф 
почал слабнути, случаи зараженя ставали ся рідши и перебіг хвороты 
легчий. 

Треба признати, же в том часі и войсковы власти приняли енер- 
гичны міры, штобы очистити табор от той заразы. Перебудовано и сде- 
синфиковано баракы, в бараках пороблено причи с сінниками, побудо- 
вано новы баракы, меже иншима шпиталь и купальню и перестерітано 
чистоты тіла и одежи. 

Веі тоты зарядженя и средства вытубили воши, тоты страшны пе- 
ресадникы тыфа, што причинило ся до зменьшеня числа новых слу- 
чаев заразы. Помимо того однак и в тых часах было много смертных 
случаев от тыфа и площа „под соснами“ заполняла ся с каждым днем. 
Так перейшол лютый, март и квітень, а по части и май. Аж в червнй 
люде почали забывати о той страшной заразі, котра потягнула за с0- 
бом понад 2.000 жертв на загальне число 7.000 интернованых. 

С весном 1915 року появила ся в Талергоф комисия, котра мала 
розелідити просьбы, якы повносили многы интернованы, або их роди- 
на в ціли освободженя с табора. Комисия тота мала свой центр в Гра- 
цу и складала ся с украинскых верховодов. у 

До коменды табору в Талергоф приділено на поручение тых верхо- 
водов украинца-шовиниста „оберлейтнанта“ Чировского, адвоката со 


„Пан оберлейтнант“, где лем мог, шикановал наших людей и если бы 
тото было в его силі, был бы нас охотно вех вывішал. 

Може тото выраженє „веіх“ вст неточне, бо для тдакотрых и он 
мал взгляды и уміл оказати своє мягке сердце. Были то нечисленны 
меже нами одыницы, котры мали гроши и за гроши хотіли купити ©во- 
боду. На вид грошей мякло сердце ..пана оберлейтнанта“, он ставал ся 
услужный и милый и выдавал як найлучшу кондуиту о даном интер- 
нованом, 

Комисия цінила видно рекомендацию „пана оберлвйтнанта“, бо 
скоро признавала окупленого блатонадежным и выпущала его на сво- 
боду. Интерес ишол и розвивал ся добре. Украинофильска комисия 
жила роскошно, зарабяла тяжкы гроши и заслугивала собі ласку сво- 
єй покровителькы Австрии, котра виділа в членах комисии людей от- 
даных Австрии душом и тілом. 

Бо штобы можна было одных (тых, котры ся окупили) освободити, 
треба было конечно инших очернити перед властями и такым спосо- 
бом заслужити собі на довірє. Майстром от черненя был власне ‚пан 
оберлєйтнант“. Он впровадил в таборі нову сыстему, незнану дотепер, 
сыстему ложных доносов и провокации. Повстала атмосфера тяжка; 
треба было числити ся с каждым словом, бо готовый донос, готовы но- 
вы гнобленя. 

За часов урядованя „пана оберлейтнанта“ Чировского заряджено 
в табор! бранку до войска. При списі вох молодых каждого пытано ся, 
якым языком он говорит. Веі, котры заявили, же говорят также „по 
рускы“ (руссиш) были потягнены погодивше до отвітственности, бо пан 
Чировакый заинтерпретовал знане языка за здраду державы и москво- 
фильство. 


Позамыкано всіх по ,.ейнцлях , где просідили они по 5—6 неділь 

Зелены погнои. 


Тепер уж часто трафят ся, же селяне сі- 
ют лубин, горчицу, бобик, выку и т, д. лем по 
тото, штобы тоты рослины в осени приорати и 
тым способом спрогноити грунт под новы за- 
сівы. 

Уживаючи в господарстві зеленых погно- 
ев мусит селянин звернути увагу передовсем 
на час, коли прогнойны рослины приорати и 
як поступати так при як и по приораню тых 
рослин. 

При рослинах, якы мают служити за ве- 
леный навоз, вст барз важный час приораня 
тых рослин. Найліпше вст приорати лубин чи 
инши -прогнойны рослины в часі их заквита- 
ня, коли они не выдали ище стручков. В том 
часі рослины тоты розвинули ся уж належито, 
а не сут ище здеревянлы, што діє ся с нима, 
коли они стоят за долго на поли. 

Перед приоранем не належит прогнойных 
рослин выпасати худобом. Рослины тоты: сів- 
ме по тото, штобы они по приораню гнили в 
землі и обогачали грунт навозами и порохняч- 
ком. бсли отже тоты рослины ся выпасе худо- 
бом, то, зрозуміла річ, не буде мати што гнити 
в землі. Аж и коротке спасанв тых рослин вст 
некористне, б0 худоба столче высоко выросне- 
ны рослины и поломит их в рижны стороны, 
што утруднят приоране. 

Як уж выже сказано, прогнойны рослины 
найкористнійше вст приорати перед выданєм 
овочей, в часі их заквитаня. Але же по тых ро- 
слинах с^єме звычайно озимину, то не все мо- 
жеме ждати так долго, аж они заквитнут и не- 
раз прийде ся приорати их скорше. 

Не належит забывали о том, же приораны 
рослины гниют под земльом и же час найсиль- 
нійшого гнитя припадат меже 2 и 5 тыжднем 
от приораня, в зависимости от тепла и вогко- 
СТИ. 

Озимину належит сіяти в таком часі, што- 
бы зерно запустило молоды корені або перед 
часом сильного тнитя зеленых погноєв, або по 
том часі, бо молоды корені зерна запущены в 
землю в часі сильного гнитя можут ся затру- 

ти, што обнижит в сильной степены урожай. 

Прото тыж найкористнїйше было бы еїя- 
ти озимину аж в пят тыждней по приораню, 
коли уж зелены погнои перегнили. Але не все 
можна ждати так долго с васівом озимины и 
в тых случаях 016 ся озимину зараз по при- 
ораню зеленых погновв так. штобы зерно по- 
пукало и выпустило корені в том часі, 
приорана зеленина не зачала ище 
добре. 

При сіяню озимины зараз по приораню зе- 
леных погноєв мусит ся однак переорану зем- 
лю придусити, штобы она осіла. Робота тота 
вст важна, особенно при житі, котре при пу- 
каню в неотлежалой землі тратит легко свои 
перши корені и масово гыне або слабне, 

Кромі того при убитю землі приораны ве- 
лены погнои гниют повольнійше и не ватру- 
вают кореней жита. При неубитой землі сут 
меже скыбами шпары, до котрых всли дой- 
дут корені зерна, высыхают звычайно, завіше- 
ны в повітрю, ослабяючи тым способом засівы. 

До убитя землі по переораню надав ся спе- 
цияльный в той ціли зробленый вал, Найліл- 
ший вал, то вал Камибелля, а всли такого ніт, 
то можна ужити звычайного валу, обтяженого 
скринком с піском. 


коли 
гнити на 


В наших сельскых господарствах не ужи- 
вают валу и через тото мают часто великы 
втраты. Вал вст то рольнича машина, яка в 
першой мірі повинна находити ся в господар- 
ствах горскых, где заходит все обава, же зли- 
ва може змыти управны поля. Той шкоды бу- 
де значно меньше, если по переораню грунту 
и побороненю убє ся землю валом. Втотчас во- 
да не повырыват так легко землі и не знищит 
ПОЛЯ, 

Много трудностей може справляти само 
приоране лубину, або другой прогнойной ро- 
слины. Росходит ся о тото, штобы прогнойны 
рослины прикрыти добре земльом и штобы с 
помеже скыб не стырчали тоны ани листе. 

Окыба накрыв добре зелены пригнои втот- 
час, вели роснучи рослины будут нагнены в 
тоту сторону, в котру иде плуг. Штобы рос- 
лины нагнути, выстарчит до гряділя плуга 

прикрутити дост грубый желізный прут, на- 
хыленый впоперек в сторону ку лемешови. 
Прут, находячий ся перед череслом, ломит и 
кладе на землю прогнойны рослины, котры 
скыба, прикрыват. 


Кавчук с помидоров. 


Учены рижных стран силят ся на тото, 
штобы вынаходити передовсем такы материя- 
лы, якых даный край не має у себе и мусит 
вго спроваджати с инших держав, Иншима 
словами, каждый край хоче мати у себе всьо, 
чого потребує до житя и што може єму быти 
потребне в разі войны. і 

Над того рода вынаходами головят ся в 
першой мірі учены німецкы, бо Німеччина не 
хоче найти ся другый раз в таком положеню, 
як было в році 1918, где бракло єй и хліба и 
омасты и бензыны и вовнных материялов и где 
помимо побіды на фронтах, мусіла поддати ся. 

Тому тепер в Німеччині потворено фабры- 
кы, в котрых с угля выдобывают бензыну, с 
дерева цукор и т. д. Думают там аж и о том, 
штобы со звычайного дерева добыти муку на 
хліб и булкы и тым способом унезалежнити 
ся цілковито от привозу товаров с инших 
кравв. 

3 инших краях вынаходы поробили также 
великы поступы. В Италии вынайдено перед 
пару роками способ вырабяня сукна с молока 
и фабрыка такого сукна (ляниталю) повстав 
уж и у нас в Польщі. 

Недавно тазеты донесли о другом цікавом 
италиянском вынаході, а именно о выробі кав- 
чуку с помидоров. Вынаход тот приписуют 
д-рови Маври с Пармы. 

На раз! ніт ище точных описов того щка- 
вого вынахода, котрый мог бы зробити в про- 
мыслі великый переворот. Одна с поважных 
италиянскых газет подає лем, же в Италии ро- 
дит ся рочно около 800 тысяч тон помидоров 
и с них можна буде выпродуковати около 2.000 
тон кавчуку, што робит ло часть запотребо- 
ваня того продукту в Италии. 


а ЫРИЛЕЛИСЊИНМАЕИРО ОРО РИ НИКИ ШТРАЈКА 


и засуджено их на кару по 4 годины ‚„анбинден“. Кара тота была пе- тал каждому с нас и облегчал нам свою долю, а тде не дало ся помочи, 


ред войном в австрийском войску знесена, яко занадто звірска и при- 
вернено ю в часі войны. 

Полягала она на том, же засудженого на тоту кару привязывано 
за звязаны на плечах рукы до столбка и подтягано тақ высоко, штобы 
он цілым тягаром висіл на руках. Люде мліли при той карі и втотчас 
опущано их на землю, зливано водом и знова тягнено на столб. 

Таку зв’рску «кару придумал для интернованых ‚лан оберлейт- 
нант Чировскый, штобы выказати перед австрийскыма властями свою 
вірну службу и тым самым отвернути от себе и от своих компанов. чле- 
нов комисии, всякы подозріня. 

Однак, помимо всіх осторожностей, справа перекупства вышла на 
верх и „пан оберлейтнант“ и вго компаны попали сами под суд, лем 
же не за политычны провины, котрых зрештом за нами не было, але 
за ордынарне надужитє власти и перекупство. 

Австрийскый военный суд, помимо великой сымпатии до оскар- 
женых и помимо всіх заслуг, якыма выказали ся оскаржены через то- 
то, же гнобили, нищили и с коренями выдерали всьо, што руске, не мог 
их оправдати и вымірил им барз легку кару по пару літ вязницы. 

Такым способом мы позбыли ся с Талергоф пана Чировского, ко- 
трый своим ненавистным поведенем затрувал нам и без того невеселе 
житє. Ум:л он так докучити, так напакостити, же сам его вид будил 
в нас отразу. Одыноке счаств, же меже другыма наставниками талер- 
гофского табора находили ся люде честны и совістны, котры сочув- 
ствовали нам и относили ся до нас доброжелательно. 

До такых в першой мірі належит зачислити пок. д-ра Осташевско- 
то, поляка, адвоката со Львова, котрый, хоц также был австрийскым 
офицером (оберлейтнантом), не перестал быти человіком. оказуючим нам 
на каждом кроку свои найлииии для нас желаня. Где мог, там пома- 


то по крайной мірі, утішал нас словами и ободрял. 

Нич дивного, же заслужил собі добры чувства нашого народа, ко- 
тры выявили ся численным присутствием наших людей на єго похо- 
ронах во Львов! уж по войн. Похороны того честного человіка были 
правдивом и величезном манифестацим доброй памяти, чести и вдяч- 
ности нашого народа. 

Не меньше доброжелательно относил ся до нас также оден німец 
почтовый урядник, котрого назначено почтмайстром талєргофской 
почты. Тот также, хоц бы и в ночи доручал нам все письма, с веселыма 
истями и старал ся отвлечи як найдолше смутну вість от нас. 

В цілом вго поведеню видно было охоту услужити нам и помочи. 
Лем оден, котрый повинен быти нам найблизший — украинец Чиров- 
скый кусал нас и трыз як собака. 

В червні 1915 року переселено цілу новосандецку групу и гдеякых 
с инших повітов до бараков; перезначеных для кварантанны. Передом 
заповіли нам, же нас перевезут перед военный суд до Відня. На ква- 
рантанні жили мы 3 тыждні и там, цікава річ, жило ся нам лучше, чим 
в бараках для интернованых. 

Причином того был факт, же в таборі не было отдільной кваран- 
танны для тых, котрых перевожено под суд и для тых, котрых осво- 
боджано, а была лем одна кварантанна, в котрой перевага была гых лю- 
дей, котры мали выйти на свободу. О нима обходили ся уж иначе, да- 
вали им больше свободы и ліпше ідло. С тых воіх призил‹тий коризта- 
ли и мы, хоц на нас тяжило тяжке подозрінє здрады державы и ділаяє 
в ціли ослабленя австрийской армии. 

По трох тыжднях побыту на кварантанні, дня 1. линия 1915 року 
поздным вечером выпровадили нас с табора в Талвргофы и в Абтиссен- 
дорф мы воли до поїзда, ідучого до Відня, (Прололженв в слід числі) 

Што чути в світі ив краю 


Приізд до Польщи майора Стевенса. Дня 
1. вересня прйхал с Амерыкы польскым ко- 
раблем ,„Пилсудаки“ до Польщи амерыканскый 
летчик до стратосферы майор Стевенс разом с 
женом. Буде он присутствовати при леті поль- 
ского летчика д-р Йодко-Наркевича на бальо- 
ні „Гвязда Польски“ до стратосферы. Лет тот 
отбуде ся в найблизшом часі с Долины Хохо- 
ловской в Татрах. 


Члены царской родины достали брытий- 
ске гражданство. Дня 6 вересня трох членов 
царской родины достало гражданство брытий- 
ске. Сут то внукы архикнягын! Ксені, сестры 
убитого цара — князі Александер и Михаил 
и княжна Ксеня. Всі они находят ся на, сту- 
диях в Англии. 


Арабскы террорысты подпалили стацию. 
В Палестыні множит ся дальша, террорыстыч- 
на, діятельность. В окрузі Газа при борбі ме- 
же арабскыма повстанцами и жидовском по- 
лициом. два полициянты были убиты, а два 
тяжко ранены. Желізнодорожну стацию в Ар- 
тус на пути Єрусалим — Лыдда подпалено. 
Подпалено также сынагогу в малом м'сточку 
меже Тель-Авив и Яффом. 


\. 


Мати 29-еро дітей. С певностю найчислен- 
нійшим потомством може ся похвалити Ассун- 
та Еспозито с Неаполя, котра. в часі 25-літного 
супружого пожитя породила, 29 дітей. 


9 літ крыл ся в лісах. Перед 9 роками в 
січні 1929 року лісный Бронислав Стоцкый 
удал ся разом с купцом Павлом Микицюком 
до ліса коло Гайновкы в Біловеской пущи, бо 
купец хол оглянути дерево в лісі. Купец мал 
при собі трубши троши и тото стало ся при- 
чином, же лісный єго забил. Тіло забитого 
купца найдено на весну и познано по торбі на 
плечах; лісный пропал без сліду. Аж на весну 
того року посчастило ся полиции арештовати 
лісного, котрый 9 лт крыл ся в лісі, Јісный 
вст засудженый на 12 літ вязницы. 


Рок крыминалу за крадеж 3 злотых. 1(- 
літный злодій Шаладзинскый окрал  сроего 
камрата, уживаючи фортелю. Шаладзинскый 
с розмыслом выпустил с рук затортку и по- 
зволил, жебы ю двигнул камрат. Пад Шала- 
дзинскый почал уперати ся, же камрат забрал 
ему с загорткы чеколяду. Камрат выперал ся 
и Шаладзинскый почал его ревидовати. В часі 
ревизии вырвал вму 3 злоты и втек. Суд засу- 
дил хытрого злодія на 1 рок безваглядной вяз- 
НИЦЫ. 


„Чаровница“ заскаржила свою гонитель- 
ку. Яка страшна темнота вст ище у населеня 
и то не лем по селах, але и по местах, свідчит 
о том факт, якый мал місце в Грудзьондзу. 
місті на Поморі. 

Одна старуха, 70-літна Мария Д. приняла 
до себе дівча Владыславы Мазуркевич, котра 
ходила на роботу до фабрыкы и не могла ся 
дітином опековати. По якомси часі Вл. Мазур- 
кевич почала ширити глупы вісти о том, же 
старуха „очаровала, дітину“. 

Сусіды повірили той небыли и утверди- 
ли ся ище больше в ей правдивости, коли Влад. 
Мазуркевич захворіла и сказала сусідкам, же 
Мария Д. „подала. вй чорта в ідлі“, Наконец, 
коли захворило ище пару людей, всі почали 
повтаряти, же наробила того стара Мария Д. 


Отвіт. редактор: Гарас Громосяк в Крыниці. 


Л УЕУРМ НЕО 


Темны люде зачали тлядати. способу от- 
гвареня чаров и удали ся до знахоркы „Евы“. 
котра скликала их в тісной хыжі и казала им 
колоти шпильками куру в ціли вытнаня чор- 
та с тіл. опутаных, а пак варити куру в ли 
заміненя его в нич. Зрозуміла річ, же .,зна- 
хорка“ оставила куру у себе и сіла ю разом 
с росолом; З 

Старуха * не могла ся нигде показати, бо 
зараз докучали вй люде, называючи ю чаров- 
пницом, відьмом и т. д. Вконци не вытершла и 
заакаржила Влад. Мазуркевич до' суду. 

600 кильометров пише на співачий кон- 
курс. Варшавска/ опера росписала недавно 
конкурс. на співачи таланты. О. конкуйе том 
довідал ся 26-літный бойко. Евгений Яцев, лі- 
сный роботник © Лавочного пов. стрыйского 
и не маючи средств на дорогу до Варшавы, вы- 
брал ся піше, Ишол он 3 тыждні и по прибытю 
до Варшавы блукал З дні, не могучи найти 
оперы. Проба, голосу. Яцева выпала добре. Дыр. 
Должицкый и Кубик высказали ся, же Яцев 
має незвычайный толос и слух. 

Мішают кукурудзу до хліба. Недавно от- 
было ся засіданє зерняного комитету р Ита- 
лии под тредсідательством самого Муссоли- 
ного. В часі засіданя. начальник правительства 
подал до відома результаты тогорочных зер- 

няных зборов. Пшеницы зародило ся в том ро- 
ці в Италии 80,818.270 сотнаров. 

Муссолины звернул увату на потребу за- 
матазынованя зерна и прото в Италии буде и 
дальше обовязывати тып мукы с 10 процент- 
ном домішком кукурудзаной мукы. 

35 преступников выслано до Каэтуз. Бе- 
резы. В щли забезпеченя спокою населеню, 
жиючому в великых містах, Министерство 
Справ Внутр. зарядило осадити в Картуз. Бе- 
резі дальшу трупу преступников в числі 35 
людей. 

Сут то крыминальны преступникы, к0- 
тры уявняют рішительну неохоту до уцтивой 
роботы. Их занятем вст убийство, крадеж, вы- 
мушане, террор и т. д. По отбытю судом на- 
значеной кары не заперестают они своей ‘пре- 
ступной акции, а сейчас вертают до „дачного 
трыбу житя. Прото шт надежды. штобы они 
поправили ся и змінили способ житя на, ліп- 
ШИЙ. 

Закупы коней для войска. тобы допу- 
стити на село троши в часі пожнивном, коли 
селяне мают звычайно найбольше росходов. 
Районны Комисии Ремонтовы ` достали пору- 
чене куповати ремонторы коні для армий на 
рок. буджетный 1938/89 в термині до дня 15. 
жолтня 1938 р. 

тел. 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000:000 ЗЛ. : 
МАЄТОК ВЛАСНЫЙ ОКОЛО 6.000.000 ЗЛ. 


ДОБРЫЙ ПРОЦЕНТ. 


КРИНИЦА — ЗДРОЙ 


Дозд СКОРЫМА ПОІЗДАМИ через Тарнов—Новый Санч 
ВАГОНЫ СЫПЯЛЬНЫ 
15 жерел щав желізисто-земельных, богатых в безводник угля. — 
Здрой Зубера, найсильнійша щава алькалична Европы. ‹Польске Виши), 
купелі минеральны: квасоуглевы и боровиновы. КУПЕЛІ СОНЕЧНЫ. 


— —— Заведенв заосмотрене в найновійши приряды лічничи. — — 
Купель газовы сухы. 


Пияльня и лазвнкы, огріваны в зимі центрально. — Дом здроєвый 
покои с теплом водом. 


РЕСТАВРАЦИЯ — ДАНЦИНГ — ЧИТАЛЬНЯ — РАДИО 


Театр в сезон! головном, кино, спорты літны и зимушны. 


Крыницкы воды лічат: 
| хвороты сердця, жолудка, жолчи, печенкы, проводов мочовых, женочи, 
: малокровие, нервы — дійствуют добре на переміну материи и т. д. 
——Ам——————————_—_ 


А 
Типография А. Гольдмана, ао Львові, ул. Сикстуска Ч. 19. 


